Evan Gershkovich

Evan Gershkovich (sündinud 26. oktoobril 1991 New Yorgis) on The Wall Street Journal ajakirjanik, kelle Venemaa Föderaalne Julgeolekuteenistus (FSB) märtsis 2023 spionaažisüüdistusega arreteeris. Ta on esimene Külma sõja järel spioneerimissüüdistuse saanud USA ajakirjanik. Tema vanemad on 1979. aastal N Liidust USAsse emigreerunud juudid (isa Leningradist, ema Odessast). Kasvas üles Princetonis, New Jerseys rääkides kodus vene keeles. 2010 lõpetas Princetoni Keskkooli (Princeton High School), kus ta oli jalgpallivõistkonna kapten ja 2014 Bowdoini kolledži (Bowdoin College), kus ta õppis filosoofiat ja inglise keelt. Ülikooli ajal kirjutas ta ajakirjadele "The Bowdoin Orient" ja "The Bowdoin Review" ning töötas ülikoolilinnaku raadiojaamas WBOR DJ-na. Töötas aastatel 2016–2017 "The New York Timesis", 2017–2020 "The Moscow Timesis" ja 2020–2022 "Agence France-Presses", enne kui siirdus 2022. aasta jaanuaris "The Wall Street Journalisse." Elas aastast 2016 Moskvas. Vahistati 29. märtsil 2023 Venemaal Jekaterinburgis, kui ta oli tegemas lugu "Wagneri grupist." USA ametnike sõnul jõudis ta kell 16 restorani "Bukovski Grill" ja kaks tundi hiljem lülitati ta telefon välja. Restorani saabusid erariides FSB töötajad, kes ta arreteerisid. Kreml kiitis tema vahistamise heaks mõni tund hiljem. Venemaa presidendi Vladimir Putini pressisekretär Dmitri Peskov ütles, et ta tabati teolt, kuid ei osanud rohkem üksikasju anda. Ta viidi üle Moskvasse, kus ringkonnakohus ta ametlikult vahistas kuni 29. maini. Seejärel viidi ta Lefortovo vanglasse, mida Nõukogude Liit kasutas Nõukogude dissidentide kinnipidamiseks. Ametlikult esitati talle süüdistus 7. aprillil, teda süüdistati spionaažis. Ta on esimene pärast külma sõja lõppu Venemaal spionaažis süüdistuse saanud USA ajakirjanik. USA president Joe Biden mõistis vahistamise hukka, nimetades seda "vastuvõetamatuks". Vahistamise mõistsid hukka ka nii Euroopa Liit, kui NATO. 27. aprillil 2023 kehtestas USA tema vahistanud Venemaa Julgeolekuteenistusele (FSB) sanktsioonid. Otsuses öeldakse, et FSB "olles vastutav USA kodaniku välismaal ebaseadusliku kinnipidamise eest või selles kaasosaline, otseselt või kaudselt seotud või selle eest vastutav." 10. aprillil 2023 määras USA välisministeerium ametlikult Gerškovitši "ebaõigesti kinnipeetuks", mis tähendab, et tema juhtum viiakse üle pantvangiasjade erisaadiku büroosse. 13. juunil 2023 võttis USA Esindajatekoda ühehäälselt vastu resolutsiooni, milles nõuti tema vabastamist. 28. novembril 2023 pikendas Moskva Lefortovo rajoonikohus tema vahi all olemise aega 30. jaanuarini 2024. Ta vabanes vangide vahetuse käigus 1. augustil 2024. 2024. aasta Venemaa vangide vahetus(en) "В США сообщили о переговорах с Россией по поводу обмена Эвана Гершковича" [USA sõnul käivad läbirääkimised Venemaaga Evan Gershkovitši vahetamise üle]. svoboda.org (vene). RFE/RL. 8. juuli 2023. Vaadatud 8. juulil 2023. https://www.wsj.com/articles/a-tense-wait-for-an-imprisoned-son-9bf29415 https://www.wsj.com/articles/russian-security-service-detains-wall-street-journal-reporter-cbfbd505 https://www.foxnews.com/media/wall-street-journal-reporter-imprisoned-russia-hailed-colleagues-charisma-courage https://www.aljazeera.com/news/2023/3/30/russia-arrests-wsj-reporter-evan-gershkovich-on-espionage-charges https://www.bbc.com/news/world-europe-65121885 https://t.me/ve4ved/66936 https://www.e1.ru/text/incidents/2023/03/30/72176705/ https://www.nytimes.com/2023/03/30/world/europe/russia-wsj-reporter-detained-gershkovich.html https://www.wsj.com/articles/wsj-reporter-evan-gershkovich-detained-russia-cd03b0f3 https://www.nytimes.com/2023/03/31/world/europe/evan-gershkovich-wsj-reporter-russia.html https://www.wsj.com/articles/europeans-weigh-confronting-russia-at-u-n-over-evan-gershkovich-case-ad5ff52d https://www.cnbc.com/2023/04/27/us-imposes-sanctions-on-russia-iran-for-hostage-taking.html https://www.bbc.com/news/world-us-canada-65234451.amp https://www.nytimes.com/2023/06/13/us/politics/house-resolution-evan-gershkovich-paul-whelan.html https://www.wsj.com/world/russia/russian-court-extends-detention-of-wsj-reporter-ae25407c?mod=evan_gershkovich_latest_stories_pos1 [1]. [2023. aasta mõjukaimad inimesed] Time, 13. aprill 2013. [Vladimir Putini ajal on ajakirjanikke vangistatud, tänavatel pekstud ja mõrvatud. Märtsis avas Kreml oma sõjas ajakirjanduse vastu uue rinde, süüdistades Wall Street Journali lugupeetud reporterit Evan Gershkovitšit spionaažis. Teda ähvardab kuni 20-aastane vanglakaristus. Nõukogude emigrantide ameeriklasest poeg Gershkovitš mõistis, milliseid riske kujutab endast Venemaa sündmuste kajastamine.] Gianluca Avagnina. Gershkovich trial to be held behind closed doors. [Tõlge: Gershkovichi kohtuistung toimub suletud uste taga]. BBC, 17. juuni 2024 Bloomberg: la Russia sta rilasciando Evan Gershkovich e Paul Whelan. Rai news 24. 1. VIII 2024